作者：无名氏
词牌/韵律：六州

paragraphs: 中兴运，孝治格升平。
回騩驭，弭凤驾，册宝初上鸿名。
龙楼问寝候鸡鸣。
更翻莱戏彩衣轻。
坤躔夜照老人星。
金觞上寿，长愿燕慈宁。
乘云何处去，愁断紫箫声。
追思金殿，椒壁丹楹。
又谁知、勤俭仁明。
风行化被宫庭。
佑圣主，底明时。
阴功暗及生灵。
离宫晚、花卉娉婷。
甲观高、潮海峥嵘。
往事回头忽飘零。
空留嫔御，掩泣望霓旌。
会稽山翠，永祐陵高，而今便是蓬瀛。